pythainlp/thai_wikipedia_clean_20230101 huggingface dataset:
เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองสมบัติ พระองค์ทรงคำนึงถึงโบราณราชประเพณีที่พระมหากษัตริย์จะทรงสร้างพระอารามไว้เป็นเครื่องเฉลิมพระราชศรัทธาและเพื่อให้เป็นสถานที่สถิตย์แห่งภิกษุสงฆ์เป็นผู้ค้ำจุนพระบวรพุทธศาสนาให้ถาวรอยู่เพื่อประโยชน์แห่งผสกนิกร แต่เนื่องจากในรัชสมัยของพระองค์นั้นมีพระอารามภายในพระนครอยู่มาก ครั้นจะสร้างเพิ่มอีกก็จะเกินความจำเป็นในการทะนุบำรุงพระศาสนา ดังนั้น พระองค์ได้ทรงสละพระราชทรัพย์ส่วนพระองค์จัดซื้อที่ดิน พร้อมด้วยตึกและสิ่งปลูกสร้างที่จะสร้างโรงพยาบาลขึ้น เพื่อพระราชทานให้เป็นสาธารณสถานดังพระกระแสรับสั่งตอนหนึ่งว่า
พระองค์เสด็จพระราชดำเนินมาเปิดโรงพยาบาลเมื่อวันที่ 2 มกราคม พ.ศ. 2455 (นับแบบเก่า) โดยให้กรมสุขาภิบาล กระทรวงนครบาล (พัฒนาเป็นกรุงเทพมหานครในเวลาต่อมา) เป็นผู้ปกปักรักษา พร้อมทั้งพระราชทานนามโรงพยาบาลว่า "วชิรพยาบาล"
ในขั้นต้นที่เริ่มเปิดดำเนินกิจการวชิรพยาบาลนั้น ตามหลักฐานปรากฏว่าผู้ที่มาเป็นแพทย์ประจำคนแรกคือ พระยาวิรัชเวชกิจ (โรเบิร์ต เอ็ดวิน คุณะดิลก) เรียกกันในเวลานั้นว่า หมอติลลิกี (Dr. Tilleke) ซึ่งขณะนั้นประจำอยู่ที่โรงพยาบาลสามเสน สังกัดกรมสุขาภิบาล กระทรวงนครบาล ตั้งอยู่เชิงสะพานแดง (ตรงถนนสุโขทัยด้านแม่น้ำเจ้าพระยามีสะพานแดงต่อจากถนนยื่นลงแม่น้ำ) โรงพยาบาลสามเสนนี้ จากหลักฐานที่ปรากฏ ได้ช่วยเหลือวชิรพยาบาลในคราวตั้งตัวอยู่มาก ทั้งตัวแพทย์และเวชภัณฑ์ ครุภัณฑ์ เมื่อหมอติลลิกีมาเป็นผู้อำนวยการวชิรพยาบาล ได้สละเครื่องมือแพทย์ ยาต่าง ๆ ครุภัณฑ์ เครื่องแก้ว เครื่องมือตรวจเชื้อ เช่น กล้องจุลทรรศน์ เครื่องปั่นโลหิตและปัสสาวะตลอดจน เตียงตรวจ เตียงผ่าตัดและของใช้เบ็ดเตล็ด เพื่อเป็นสาธารณกุศลใช้ในวชิรพยาบาลในวันพิธีเปิดป้ายโรงพยาบาล ส่วนเตียงผู้ป่วยภายในนั้นยืมเตียงนายทหารชั้นนายพันจากกรมยกกระบัตรกระทรวงกลาโหมมาสมทบชั่วคราวจำนวน 20 - 30 เตียงเพื่อให้ทันกำหนดเปิดโรงพยาบาล
ต่อมาในปี พ.ศ. 2466 ได้ทรงโปรดเกล้าฯ ตั้งคณะกรรมการปกครองวชิรพยาบาล รับผิดชอบขึ้นตรงต่อพระบาทสมเด็จพระมงกุฎเกล้าเจ้าอยู่หัว โดยมีสมเด็จพระมหิตลาธิเบศร อดุลเดชวิกรม พระบรมราชชนก พระบิดาแห่งการแพทย์แผนปัจจุบันของไทยเป็นองค์ประธานการวางระเบียบการโรงพยาบาลเพื่อปฏิบัติให้เป็นไปตามพระราชดำริ โดยในปี พ.ศ. 2472 ทรงวางโครงการให้วชิรพยาบาลเป็นศูนย์กลางการศึกษาของกรมสาธารณสุข และได้ทรงวางแบบแปลนสิ่งปลูกสร้างเพิ่มเติมในการขยายวชิรพยาบาล
วชิรพยาบาลได้เจริญสืบมาเป็นลำดับ โดยในปี พ.ศ. 2528 ได้รับอนุมัติจากคณะรัฐมนตรี พลเอกเปรม ติณสูลานนท์ นายกรัฐมนตรีในขณะนั้น ให้เป็นแหล่งศึกษาชั้นคลินิกของนิสิตแพทย์ คณะแพทยศาสตร์ มหาวิทยาลัยศรีนครินทรวิโรฒ และ ในปี พ.ศ. 2536 กรุงเทพมหานครได้จัดตั้ง วิทยาลัยแพทยศาสตร์กรุงเทพมหานคร ขึ้นโดยให้วชิรพยาบาลเป็นแหล่งศึกษาชั้นคลินิกนักศึกษาแพทย์ ต่อมาในปี พ.ศ. 2541 จึงได้มีการปรับปรุงโครงสร้างใหม่ โดยได้รวม "วิทยาลัยแพทยศาสตร์กรุงเทพมหานคร" และ "วชิรพยาบาล" เข้าเป็นหน่วยราชการเดียวกันในชื่อ "วิทยาลัยแพทยศาสตร์กรุงเทพมหานครและวชิรพยาบาล"
ในปี พ.ศ. 2553 ได้มีประกาศราชกิจจานุเบกษา จัดตั้งมหาวิทยาลัยกรุงเทพมหานคร ซึ่งในต่อมาได้รับพระราชทานนามมหาวิทยาลัยนวมินทราธิราช จากพระบาทสมเด็จพระปรมินทรมหาภูมิพลอดลุยเดช วิทยาลัยแพทยศาสตร์กรุงเทพมหานครและวชิรพยาบาล จึงเปลี่ยนสถานะเป็น "คณะแพทยศาสตร์วชิรพยาบาล" โดยมีวชิรพยาบาลเป็นโรงพยาบาลมหาวิทยาลัยในสังกัดคณะแพทยศาสตร์วชิรพยาบาล มหาวิทยาลัยนวมินทราธิราช
สุนิสา เจ็ท
ประโยชน์นิยม
ประโยชน์นิยม  หมายถึง แนวคิดที่เชื่อว่าคุณค่าทางศีลธรรมเป็นการกระทำที่ขึ้นอยู่กับการทำประโยชน์เพื่อส่วนรวม กล่าวคือ เป็นการกระทำที่ก่อให้เกิดความสุขหรือความพอใจขึ้นในบุคคลโดยทั่วไป ซึ่งเป็นรูปแบบหนึ่งของผลลัพธ์นิยม หรือการยึดถือคุณค่าทางศีลธรรมขึ้นอยู่กับผลลัพธ์ที่เกิดขึ้นเป็นหลัก นักคิดทั้งหลายได้นิยามคำว่า "ประโยชน์" นี้หมายถึงความดีสูงสุด ได้แก่ ความสุขหรือความพอใจ (ตรงกันข้ามกับความทรมานหรือความเจ็บปวด) ทำให้อาจสามารถอธิบายได้ด้วยรูปแบบของชีวิตว่า ความสุขหรือความพอใจถือได้ว่าเป็นสิ่งที่มีความสำคัญสูงสุด
ประโยชน์นิยมถูกอธิบายด้วยถ้อยวลี "เป็นสิ่งดีสูงสุดสำหรับบุคคลจำนวนมากที่สุด" ดังนั้น ประโยชน์นิยมจึงเป็นที่รู้จักกันว่าเป็น "ทฤษฎีความสุขที่ยิ่งใหญ่ที่สุด" ประโยชน์นิยมยังเป็นการแสดงถึงลักษณะการเชื่อมโยงต่อหลักจริยธรรม ซึ่งมีความผิดแผกไปจากจริยศาสตร์ ซึ่งไม่พิจารณาว่าผลลัพธ์ของการกระทำเป็นตัวกำหนดศีลธรรม เป็นต้น โดยผู้ที่มีมุมมองตรงกันข้ามกับประโยชน์นิยมได้วิพากษ์วิจารณ์มุมมองในแบบประโยชน์นิยมอยู่เรื่อย ๆ แต่ผู้ลัทธิประโยชน์นิยมก็มีวิพากษ์วิจารณ์ต่อแนวคิดอื่น ๆ คล้าย ๆ กัน และเหมือนกับทฤษฎีทางจริยธรรมทั้งหลาย การปฏิบัติตามแนวคิดประโยชน์นิยมเองก็ต้องพึ่งองค์ประกอบภายนอกเช่นกัน ได้แก่ สติปัญญา ประสบการณ์ ทักษะสังคม และทักษะชีวิต
เหตุผลลวง
ทุตรรกบท
ตรรกะวิบัติ
ปฤจฉวาที
ลัทธิประโยชน์นิยม
สุขนิยม
ลอกคราบ
ร็อกแอนด์โรลฮอลออฟเฟม
เจสสิก้า ซิมป์สัน
สติง
กอร์ดอน แมททิว โทมัส ซัมเนอร์ (, CBE) เกิดเมื่อวันที่ 2 ตุลาคม ค.ศ. 1951 หรือเป็นที่รู้จักในชื่อ สติง  เป็นนักดนตรี นักแสดงชาวอังกฤษ จากวอลล์เซนด์ ในนอร์ธไทน์ไซด์ ก่อนที่จะก้าวสู่ฐานะศิลปินเดี่ยวเขาเป็นนักเขียนเพลงและนักร้องและมือเบสให้กับวงร็อกที่ชื่อ เดอะโพลิซ ในฐานะศิลปินเดี่ยวและสมาชิกวงเดอะโพลิซ สติงได้รับรางวัลแกรมมี่ 16 ครั้งจากผลงานของเขา ได้รับรางวัลแกรมมี่ครั้งแรกในสาขาแสดงดนตรีร็อกบรรเลงยอดเยี่ยมในปี 191 และเคยได้รับการเสนอชื่อเข้าชิงรางวัลออสการ์สาขาเพลงยอดเยี่ยม 3 ครั้ง
Sting (musician)
ออซซี ออสบอร์น
จอห์น ไมเคิล "ออซซี" ออสบอร์น  เกิดเมื่อวันที่ 3 ธันวาคม ค.ศ. 1948 เป็นนักร้อง-นักแต่งเพลงชาวอังกฤษ มีอาชีพการทำงานครอบคลุม 4 ทศวรรษ ออสบอร์นมีชื่อเสียงจากการเป็นนักร้องนำวงเฮฟวีเมทัลแถวหน้าที่ชื่อ แบล็กซับบาธ และยังประสบความสำเร็จในฐานะศิลปินเดี่ยวกับยอดขายหลายแผ่นเสียงทองคำขาว ที่ถือเป็นการปฏิวัติวงการเฮฟวีเมทัล เป็นผลทำให้เขาเป็นที่รู้จักในฐานะ "เจ้าพ่อแห่งเพลงเฮฟวีเมทัล" และ "เจ้าชายแห่งความมืดหม่น"
ในช่วงต้นยุค 2000 เขาเริ่มโด่งดังอีกครั้งโดยมีรายการเรียลลิตี้ของตัวเองที่ชื่อ "The Osbournes" ร่วมกับสมาชิกในครอบครัวของเขา ภรรยา แชรอน และลูก 2 ใน 3 คนของพวกเขา เคลลีกับแจ็ก และในเดือนสิงหาคม 2008 ออสบอร์นเอ่ยในยูเอสเอทูเดย์ว่าเขาจะพักจากผลงานด้านดนตรีหลังจากมีอัลบั้มมากกว่า 2 ชุด
ออสซี่ ออสบอร์น เกิดใน แอสตัน , เบอร์มิงแฮม ประเทศอังกฤษ เป็นบุตรของ "จอห์น" "โทมัส" "แจ็ค" "ออสบอร์น"  พ่อของเขามีอาชีพเป็นช่างทำเครื่องไม้เครื่องมือที่ General Electric Company plc ส่วนมารดาของเขา , ลิเลียน ออสบอร์น  เป็นชาวคอทาลิก แตไม่ได้เคร่งครัดในศาสนา , โดยทุกวันแม่ของเขาจะทำงานที่โรงงาน ออสซี่เป็นลูกคนที่ 4 ในบรรดาทั้งหมด 6 คน โดยมีพี่สาว 3 คน และน้องชายอีก 2 คน : จิน , อิริซ , กิลิซ , พอล และ ทอย ครอบครัวออสบอร์นเป็นบ้านสองชั้น ตั้งอยู่ในถนน 14 Lodge Road ในเมืองแอสตัน ออสบอร์นได้รับชื่อเล่นว่า "ออสซี่" ตั้งแต่ยังเรียนอยู่ในระดับชั้นประถมศึกษา
ออสบอร์นมีอาการสมาธิสั้นซึ่งเขาบกพร่องในการเรียนรู้ออสบอร์นยังได้มีส่วนร่วมในละครของโรงเรียน อาทิ "The Midako" และ "HMS Pinafore"ออสบอร์นในวัย 14 ปีได้ยินเพลง She Loves You ของวง เดอะบีเทิลส์ เป็นแรงผลักดันให้ออสบอร์นอยากเป็นนักร้อง ออสซี่กล่าวในปี ค.ศ. 2011 ในสารคดีชีวประวัติของเขา God Bless Ozzy Osbourne ไว้ว่า "หลังจากที่ผมได้ยินเพลง She Loves You ของวงเดอะบีเทิลส์ในวิทยุ ทำให้ผมมีความคิดอยากที่จะเป็นร็อคสตาร์เพื่อเติมเต็มชีวิตที่เหลือของผม"
ออสบอร์นออกจากโรงเรียนกลางคันตั้งแต่อายุ 15 , หลังลาออกออสบอร์นได้มาทำงานทุกอย่างเพื่อแลกกับเงิน ไม่ว่าจะเป็น คนงานก่อสร้าง , ช่างประปาฝึกหัด , และคนงานโรงฆ่าสัตว์ หนำซ้ำเขายังได้ขโมยของต่างๆ เชน โทรทัศน์ และยังขโมยเสื้อผ้าเด็กและผ้ากั้นเปื้อนเด็ก (โดยแรกเริ่มคิดว่าเป็นเสื้อของผู้ใหญ่เนื่องจากเสื้อผ้ามีสีเข้มยากที่จะมองเห็นเมื่อเขาขโมยเสร็จเขาก็มุ่งหน้าไปที่ผับเพื่อนำของไปขาย) และเสื้อยืด โดยออสซี่ไม่มีเงินะจ่ายค่าปรับได้หลังจากขโมยเสื้อผ้า พ่อของออสบอร์นปฏิเสธที่จะจ่ายค่าปรับ และกล่าวว่าเพื่อเป็นบทเรียนให้แก่ลูกชายตนเอง
สู่แบล็กแซ็บบาธ.
ปลายปี 1967 , กีเซอร์ บัตเลอร์ ตั้งวงดนตรีของเขาขึ้น "Rare Breed" ก่อนที่ภายหลังออสบอร์นจะได้รับเลือกให้มาเป็นนักร้อง วงพวกเขามีการแสดงเพียงสองโชว์ จนสุดท้ายก็ต้องแตกหักในที่สุด , ออสบอร์นและบัตเลอร์ ได้รวมตัวกันอีกครั้งในนาม Polka Tulk Blues พร้อมโดยมือกีตาร์ โทนี อิออมมี และ มือกลอง บิล วอร์ด ทั้งคู่เคยเป็นสมาชิกวง Mythology วงบลูส์จากอังกฤษ แต่ท้ายสุดวงก็ต้องยุบตัวลงในภายหลัง พวกเขาเปลี่ยนชื่อวงเป็น Earth แต่เกิดเหตุการณ์ที่ไม่คาดฝัน พวกเขามีรายชื่อแสดงโชว์ แต่มีวงดนตรีหนึ่งที่ใช้ชื่อเหมือนพวกเขา ทำให้พวกเขาตัดสินใจที่จะเปลี่ยนชื่อวงอีกครั้ง พวกเขาตัดสินใจใช้ชื่อว่าแบล็กแซ็บบาธ ในสิงหาคม 1969 , โดยนำมาจากชื่อภาพยนตร์เดียวกันนี้ ดนตรีของพวกเขาทำให้ผู้ฟังเกิดความตื่นตระหนกเนื่องจากยังไม่ได้รับความนิยมในขณะนั้น นำไปสู่แรงบันดาลใจที่ทำให้ทางวงตัดสินใจเล่นแนวเพลง เฮฟวี่ บลูส์ ที่มาด้วยดนตรีและเนื้อร้องอันมืดหม่น ขณะอัดอัลบั้มชุดแรก , บัตเลอร์ อ่านหนังสือเวทมนตร์และตื่นขึ้นมาพร้อมด้วยรูปซานต้าในหัวเตียงของเขา บัตเลอร์กล่าวกับออสบอร์นเกี่ยวกับเรื่องนี้จนพวกเขาได้แต่งเพลง "Black Sabbath" ในอัลบั้มชื่อเดียวกันนี้ เพลงแรกของพวกเขามีความมืดหม่นและชวนน่าติดตาม
อย่างไรก็ตามพวกเขาก็ตัดสินใจที่จะลองก้าวเป็นศิลปินจากค่ายเพลงอย่าง วอร์เนอร์ บราเธอร์ส และพวกเขา แบล็กแซ็บบาธสร้างกลุ่มฐานแฟนเพลงอย่างรวดเร็วและคงทนถาวร ซาวด์กีตาร์ริฟที่ชวนให้คุณซึมซับถึงดนตรีพวกเขา - โทนี่ อิออมมี , เนื้อเพลงสุดมืดหม่นและน่าหลงไหลโดย - กีเซอร์ บัตเลอร์ , บิล วอรด์ - มือกลองแห่งความมืดหม่น และท้ายสุด ออสบอร์น - เจ้าชายแห่งความมืดหม่น ในอัลบั้มชุดแรกของพวกเขาอย่าง "Black Sabbath" และ "Paranoid" มียอดวางขายอัลบั้มที่สูงอย่างมาก อย่างไรก็ดีจากความโด่งดังของพวกเขาทำให้ได้ออกอากาศทางโทรทัศน์อยู่บ่อยครั้ง ออสบอร์นหวนนึกถึงวงด้วยความโศกเศร้า "วันเก่าๆ ตอนนั้นพวกเรายังไม่ได้ประสบความสำเร็จเท่าที่ควร เลยไม่ได้มีผู้หญิงรุมล้อม"
ในเวลาเดียวกัน , ออสบอร์นได้รู้จัก ชารอน อาร์เดน ที่ภายหลังเป็นสามี - ภรรยาด้วยกัน หลังจากที่พวกเขาไม่คาดฝันว่าอัลบั้มชุดแรกจะประสบความสำเร็จ แบล็ธซับบาธได้นำพ่อตัวเอง ดอน อาร์เดน มาเป็นผู้จัดการวงพวกเขา และชารอนก็ได้ร่วมงานในเวลาเดียวกัน ออสบอร์น ยอมรับว่าเขาโปรยเสน่ห์ใส่ชารอน อาร์เดน โดยออสบอร์นคิดว่า "ชารอนคิดว่าเขาเป็นบ้า" ปีถัดมา ออสบอร์นกล่าวว่ามันเป็นสิ่งที่ดีที่พวกเขาเลือก ดอน อาร์เชนมาเป็นผู้จัดการเพื่อจะได้เห็นชารอนเป็นประจำ ความสัมพันธ์ของพวกเขายังคงซับซ้อนในขณะนั้น
ห้าเดือนให้หลัง หลังการปล่อยอัลบั้มชุดที่สอง "Paranoid" พวกเขาก็ปล่อยอัลบั้มชุดที่สาม "Master Of Reality" อัลบั้มดังกล่าวติดอยู่ Top Ten ทั้งในสหรัฐอเมริกาและสหราชอาณาจักร และได้รางวัลแผ่นเสียงทองคำในระหว่างสองเดือนแรกที่ปล่อยอัลบั้มดังกล่าว ในช่วงคริสต์ทศวรรษ 1980 พวกเขาได้รางวัลแผ่นเสียงทองคำขาว และได้รางวัลดับเบิ้ลแพลตินัม เมื่อช่วงต้น คริสต์ศตวรรษที่ 21 อัลบั้มดังกล่าวมีวิจารณ์ในแง่ลบ เลสเตอร์ แบง บรรณาธิการนิตรสารอันโด่งดังอย่าง โรลลิงสโตน วิจารณ์อัลบั้ม Master Of Reality ว่ายังขาดประสบการณ์ และมีลักษณะดนตรีที่เรียบง่ายไป และแนวเพลงที่ซ้ำกับตลาดมากจนเกินไป แต่ถึงกระนั้นนิตรสารเดียวกันนี้ก็ได้ให้อัลบั้มชุดดังกล่าวติดอยู่ในลำดับที่ 298 จาก 500 อัลบั้มยอดเยี่ยมตลอดกาล ในปี 2003 อัลบั้มชุดที่สี่ของพวกเขา "Vol. 4" ที่วางจำหน่ายเมื่อกันยายน 1972 แต่ผลวิจารณ์ก็ไปในเชิงลบเหมือนเดิม แต่ก็ยังได้รับอัลบั้มแผ่นเสียงทองขาว , พวกเขาเป็นหนึ่งในสี่วงที่มียอดขายติดต่อกันจนพุ่งทะยานสู่หนึ่งล้านก็อปปี้ในหสรัฐอเมริกา
ในปี 1971 , ออสบอร์นพบกับภรรยาคนแรก เทย์มา (née Riley) ที่ไนท์คลับใน เบอร์มิงแฮม นามว่า The Rum Runner ซึ่งเป็นสถานที่ทำงานของเธอด้วย พวกเขาสมรสกันเมื่อปี 1971 และมีลูกด้วยกันชื่อ เจสสิก้า และ หลุยส์ ออสบอร์นอ้างอิงถึงการสมรสครั้งแรกของพวกเขาว่า "เป็นความผิดพลาดที่น่ากลัว" จากการใช้สารเสพติดและแอลกฮอลล์ของออสบอร์น เขามักจะไม่ค่อยได้พูดคุยกันบ่อยครั้งเพราะออสบอร์นต้องแสดงโชว์ร่วมกับแบล็กแซ็บบาธ และลูกของพวกเขาก็โศกเศร้าเกี่ยวกับเรื่องนี้และบอกว่าออสบอร์นไม่ใช่พ่อที่ดี , ในสารคดีภาพยนตร์ God Bless Ozzy Osbourne เมื่อปี ค.ศ. 2011 , โปรดิวเซอร์โดยลูกของเขาเอง แจ็ค ออสบอร์น เขายอมรับว่าเขาไม่สามารถที่จำได้ว่าหลุยส์และเจสสิกาเกิด
แบล็กซับบาธ
การโกงวิดีโอเกม
การโกงเกม คือการสร้างข้อได้เปรียบหรือผลประโยชน์ให้กับตนเองในการเล่นวิดีโอเกม อันเกินขีดจำกัดของการเล่นเกมธรรมดา โดยมักมีจุดประสงค์ให้ผู้เล่นสามารถเล่นเกมได้ง่ายขึ้น ตัวอย่างของการโกงเกม เช่น การทำให้ผู้เล่นอยู่ในสถานะอมตะ (God Mode) หรือการเพิ่มทรัพยากรบางอย่างให้กับผู้เล่นโดยที่ไม่มีวันหมด นอกจากกรณีของการสร้างข้อได้เปรียบแล้ว การโกงเกมอาจเป็นการทำให้เกิดสิ่งที่แปลกประหลาดหรือน่าสนใจในการเล่น เช่นการทำให้ตัวละครของผู้เล่นหรือศัตรูแสดงท่าทางพิเศษ การทำให้ตัวละครของศัตรูดูบึกบึนขึ้น เป็นต้น ซึ่งกรณีนี้ไม่ใช่การทำให้เกมเล่นได้ง่ายขึ้นแต่อย่างไร ไม่เพียงเท่านั้น การโกงเกมยังรวมไปถึงสิ่งของพิเศษที่ทางผู้พัฒนาเกมจงใจใส่ให้เป็นสูตร เพื่อเป็นรางวัลแก่ผู้เล่นก็มี
การโกงเกมทำได้โดยการกดสูตรสำหรับโกงเกมที่ทางผู้พัฒนาเกมเปิดเผยออกมาลงในเกมโดยตรง หรือใช้ซอฟต์แวร์หรือฮาร์ดแวร์ที่ทำมาเพื่อการโกงเกมโดยเฉพาะ
ปัจจุบันการโกงเกมนั้นสามารถทำออกมาได้เกือบจะ ทุกแพตท์ฟอร์ม ไม่ว่าจะเป็นการทำ MOD โกงเกมมือถือ หรือ การโกงเกมพีซี ก็สามารถทำออกมาได้เช่นกัน สำหรับมือถือ ไม่ว่าจะเป็น android หรือ ios ก็ถูกสามารถนำมาทำเป็น Mod โกงเกมได้
การโกงเกมนั้นเริ่มมีมาควบคู่กับการพัฒนาวิดีโอเกม สูตรเกมสูตรแรกนั้นถูกรวมไว้เป็นส่วนหนึ่งเพื่อการทดสอบเกม ผู้ทดสอบเกมจะต้องทดสอบระบบกลไกอย่างเข้มงวด โดยที่สูตรเกมมีไว้เพื่อให้กระบวนการทดสอบนั้นง่ายขึ้น สูตรเกมยุคแรก ๆ เป็นสูตรเกมแมนิกไมเนอร์ (Manic Miner) หากผู้เล่นพิมพ์ "6031769" (ซึ่งเป็นหมายเลขโทรศัพท์ของแมธทิว สมิธ (Matthew Smith) ผู้พัฒนาเกม) ผู้เล่นจะสามารถเข้าสู่โหมดโกงการเล่นได้
ผลกระทบทั่วไปจากการโกงเกม.
ทรัพยากรไม่จำกัด.
หลายเกมในสถานะปกติจะมีทรัพยากรบางชนิดที่จำกัดจำนวนให้กับผู้เล่น อาทิ จำนวนชีวิต อาวุธ หรือเงิน สูตรเกมบางสูตรจะช่วยให้เพิ่มจำนวนทรัพยากรที่มากที่สุดให้กับผู้เล่น ซึ่งการเล่นปกติอาจไม่สามารถเก็บรวบรวมได้มากเช่นนั้น เมื่อใช้ทรัพยากรนั้นไปแล้วจำนวนก็จะลดลง แต่ก็ยังใช้สูตรเดิมเพื่อเติมให้เต็มได้อีก ดังนั้นการเพิ่มทรัพยากรจึงมีผลเทียบเท่ากับการทำให้สามารถใช้ได้ไม่จำกัดจำนวน
ผลกระทบที่ไม่ปกติ.
การโกงเกมบางชนิดอาจไม่ได้ช่วยเพิ่มทรัพยากรหรือทำให้เกมง่ายขึ้น เพียงแต่ทำให้เกิดผลกระทบที่ไม่ปกติและทำให้เกิดความน่าสนใจ เช่นการเปลี่ยนลักษณะแสดงผลของตัวเดิน ฉากหลัง และองค์ประกอบอื่น ๆ บางครั้งก็สามารถปรับแต่งเกมให้ยากขึ้นกว่าปกติ เช่นการปรับเพิ่มทักษะพิเศษให้กับศัตรู การเปลี่ยนเส้นทางในฉากให้ผ่านยากขึ้น หรือการกำหนดให้พลังชีวิตมีค่าน้อย ๆ
บางเกมจะมีการทำโทษผู้เล่นถ้าหากใช้สูตรเกมของเกมหนึ่งไปใส่อีกเกมหนึ่ง ตัวอย่างเช่น ถ้าหากใช้สูตรจากเกมดูม (Doom) ไปใส่ในเกมดิเซนต์ (Descent) จะขึ้นข้อความเตือนในทางเหน็บแนมผู้เล่น และถ้าเอาสูตรเกมจากดิเซนต์ไปใส่ในเกมภาคต่อก็จะให้ผลเช่นเดียวกัน สำหรับเกมเฮเรติก (Heretic) ถ้าใส่สูตรเกมของดูมจะให้ผลเป็นสิ่งตรงข้ามจากที่ต้องการ เช่นการตายทันทีแทนที่จะได้เป็นอมตะ หรือการทำลายอาวุธทิ้งแทนที่จะได้อาวุธนั้นมา เป็นต้น
การให้ได้มาซึ่งคะแนนสูง.
บางเกมจะมีการเก็บคะแนนของผู้เล่นไว้ที่ป้ายบอกคะแนน ซึ่งผู้เล่นที่คะแนนสูงติดอันดับจะได้แสดงอยู่ในรายชื่อ และเพื่อให้ได้อยู่ในรายชื่อจึงมีการโกงเกมเกิดขึ้น คะแนนที่เกิดจากการโกงอาจสูงมากจนไม่สามารถเชื่อว่าจะทำให้เป็นจริงได้ เกมคอมพิวเตอร์หลายเกมจึงใช้วิธีป้องกันว่า จะไม่บันทึกคะแนนที่ได้มาจากการโกง หรือมีการทำโทษอื่น ๆ ซึ่งจะทำให้ผู้เล่นไม่สามารถบันทึกคะแนนได้อีกต่อไป
ม็อป
ทะเลแบเร็นตส์  เป็นทะเลที่เป็นส่วนหนึ่งของมหาสมุทรอาร์กติกที่ตั้งอยู่ทางตอนเหนือของประเทศนอร์เวย์และประเทศรัสเซีย เป็นทะเลที่มีไหล่ทวีป (continental shelf) ที่ค่อนข้างลึก (เฉลี่ยความลึกราว 230 เมตร และที่บริเวณที่ลึกที่สุดลึก 450 เมตร) โดยมีทะเลนอร์เวย์ทางตะวันตก เกาะสฟาลบาร์ของนอร์เวย์ทางตะวันตกเฉียงเหนือและเกาะฟรันซ์โจเซฟแลนด์ (Franz Josef Land) และเกาะโนวายาเซมลยา (Novaya Zemlya) ของรัสเซียทางตะวันออกเฉียงเหนือและทางตะวันออก เกาะโนวายาเซมลยาแยกทะเลคาราออกจากทะเลแบเร็นตส์ ทะเลนี้มีชื่อในยุคกลางเรียกว่า ทะเลมูร์มัน (Murman Sea) ส่วนชื่อของทะเลในปัจจุบันมาจากชื่อนักเดินเรือชาวดัตช์ชื่อวิลเลิม บาเรินตส์ (Willem Barentsz) ทะเลแบเร็นตส์เป็นแหล่งที่มีน้ำมันจากซากสัตว์ดึกดำบรรพ์
สหพันธรัฐมลายู
สหพันธรัฐมลายู เป็นสหพันธ์ที่รวมรัฐในอารักขาของสหราชอาณาจักรในคาบสมุทรมลายู ได้แก่ รัฐเซอลาโงร์ รัฐเปรัก รัฐเนอเกอรีเซิมบีลัน และรัฐปะหัง ซึ่งก่อตั้งขึ้นในปี พ.ศ. 2438
ทะเลไอริช หรือ ทะเลแมน หรือ ทะเลแมงซ์ (ไอริช: Muir Éireann หรือ Muir Meann; สกอตแกลิก: Muir Eireann หรือ Muir Mheann; แมงซ์: Mooir Vannin; เวลช์: Môr Iwerddon; ) เป็นทะเลที่แยกเกาะไอร์แลนด์จากบริเตน ทางตอนใต้ของทะเลไอริชติดต่อกับมหาสมุทรแอตแลนติกโดยช่องแคบเซนต์จอร์จ และทางตอนเหนือโดยช่องแคบเหนือ แองเกิลซีย์เป็นเกาะที่ใหญ่ที่สุดภายในทะเลไอริช ตามด้วยเกาะแมน
ทะเลไอริชมีความสำคัญในบริเวณที่ครอบคลุมทางด้านเศรษฐกิจทางการค้าขาย การขนส่งทางเรือ การคมนาคม การประมง และการสร้างพลังงานในรูปของกังหันลมและโรงงานนิวเคลียร์ การขนส่งผู้โดยสารระหว่างสองเกาะตกราว 12 ล้านคนต่อปี และสินค้าอีก 17 ล้านตันต่อปี
แอทม็อซเฟียริคดรัมแอนด์เบส
Atmospheric drum and bass
ดนตรีจังเกิ้ล
Nation states
โรแลนด์ ทีบี-303
โรแลนด์ ทีบี-303 เบสไลน์ (Roland TB-303 Bass Line) เป็นเบสซินธิไซเซอร์ที่จำหน่ายโดย โรแลนด์คอร์ปอเรชัน ในช่วงปี 1981 ที่แต่เดิมออกแบบมาเพื่อจำลองกีตาร์เบส แต่ล้มเหลวในด้านยอดขาย ได้หยุดผลิตในปี 1984 อย่างไรก็ตาม โรแลนด์ ทีบี-303 มือสองถูกนำมาใช้โดยนักดนตรีอิเล็กทรอนิกส์ในการสร้างเสียง squelch จนกลายเป็นรากฐานของแนวเพลงอิเล็กทรอนิกส์แดนซ์ เช่น แอซิดเฮาส์ ชิคาโกเฮาส์ และ เทคโน
โรแลนด์ ทีบี-303 เบสไลน์
เอ็มซีไฟฟ์
เคมิคอลเบรก
Chemical breaks
ชิบุยะ เค
Downtempo
Gangcartoon Channel
Gang Cartoon Channel
Stereo MC's
Stereo mcs
แจ๊สสเตป
แจ๊ซสเตป
Jazzstep
ไซลีเซีย
ไซลีเซีย (; ; ; ; ) เป็นภูมิภาคในประวัติศาสตร์ของยุโรปกลาง ปัจจุบันตั้งอยู่ในประเทศโปแลนด์ เช็กเกีย และเยอรมนี
ไซลีเซียเป็นดินแดนที่เต็มไปด้วยทรัพยากรธรรมชาติและมีบริเวณสำคัญทางอุตสาหกรรมหลายแห่ง เมืองที่ใหญ่ที่สุดในบริเวณนี้ได้แก่วรอตสวัฟ (Wrocław) ซึ่งเป็นเมืองหลวงในประวัติศาสตร์ คาโตวีตเซในโปแลนด์ และออสตราวา (Ostrava) ในเช็กเกีย แม่น้ำสำคัญคือแม่น้ำโอเดอร์
เขตแดนของไซลีเซียเปลี่ยนแปลงไปเป็นอย่างมากตลอดมาในประวัติศาสตร์ทั้งตั้งแต่ยังเป็นของขุนนางในสมัยศักดินา มาจนถึงหลังจากการรุ่งเรืองของรัฐชาติสมัยใหม่ รัฐแรกที่เป็นที่ทราบว่ามีอำนาจในบริเวณนี้คือเกรตเตอร์มอเรเวีย (Greater Moravia) และโบฮีเมีย ในคริสต์ศตวรรษที่ 10 ถูกผนวกเข้าเป็นส่วนหนึ่งของรัฐโปแลนด์สมัยแรก แต่ต่อมาก็แยกตัวออกไปเป็นดัชชีอิสระแต่ตกเข้ามาอยู่ภายใต้อิทธิพลของเยอรมนีมากขึ้นทุกขณะ ในที่สุดไซลีเซียก็ตกมาเป็นของราชบัลลังก์โบฮีเมีย ที่ผ่านต่อไปยังออสเตรียในปี ค.ศ. 1526 ไซลีเซียส่วนใหญ่ถูกพิชิตโดยปรัสเซียในปี ค.ศ. 1742 ที่ต่อมากลายเป็นส่วนหนึ่งของจักรวรรดิเยอรมัน ด้านตะวันออกสุดของไซลีเซียกลายเป็นส่วนหนึ่งของโปแลนด์หลังจากสงครามโลกครั้งที่หนึ่ง แต่ดินแดนส่วนใหญ่ได้รับคืนให้แก่โปแลนด์หลังสงครามโลกครั้งที่สอง ไซลีเซียส่วนที่เป็นของออสเตรียส่วนใหญ่ตกไปเป็นของเชโกสโลวาเกียหลังสงครามโลกครั้งที่หนึ่ง และในปัจจุบันอยู่ในเช็กเกีย
ประชาชนส่วนใหญ่ในไซลีเซียปัจจุบันพูดภาษาของประเทศที่ตั้งถิ่นฐาน (โปแลนด์, เช็ก, เยอรมัน) แม้ว่าจะยังมีภาษาไซลีเซียที่ยังเป็นภาษาอยู่และบางแหล่งถือกันว่าเป็นสาขาของภาษาโปแลนด์ โดยมีผู้ประกาศตนเองว่าพูดภาษาไซลีเซียอยู่ 60,000 คนในไซลีเซียเหนือ นอกจากนั้นก็ยังมีภาษาไซลีเซียเยอรมัน หรือ ภาษาไซลีเซียใต้ (หรือกลุ่มภาษาเยอรมัน) แต่ก็เป็นภาษาที่เกือบสาบสูญไปแล้ว
New Fast Automatic Daffodils
New Fads
ที่ราบพันโนเนีย
ที่ราบพันโนเนีย หรือ แอ่งคาร์เพเทียน หรือ แอ่งคาร์พาด ( หรือ Carpathian Basin) เป็นที่ราบในยุโรปกลางที่เกิดขึ้นเมื่อทะเลพันโนเนียในสมัยไพลโอซีนเหือดแห้งลง ที่ราบแพนโนเนียเป็นธรณีสัณฐานที่เปลี่ยนแปลงของระบบเทือกเขาอัลไพน์ (Alpide belt) โดยมีแม่น้ำดานูบแบ่งที่ราบออกเป็นสองส่วน ที่ราบส่วนใหญ่ประกอบด้วยที่ราบฮังการีใหญ่ (Great Hungarian Plain) ทางตอนใต้และทางตะวันออก และที่ราบฮังการีน้อย (Little Hungarian Plain) ทางตะวันตกเฉียงเหนือ
Pannonian Plain
อิเกร์ กาซิยัส
อิเกร์ กาซิยัส เฟร์นันเดซ  เกิดเมื่อวันที่ 20 พฤษภาคม ค.ศ. 1981 เป็นนักฟุตบอลชาวสเปน ในตำแหน่งผู้รักษาประตู ปัจจุบันได้เลิกเล่นฟุตบอลแล้วโดยเขาเล่นให้กับโปร์ตูเป็นสโมสรสุดท้าย
ในปี ค.ศ. 2008 กาซิยัสได้เป็นกัปตันฟุตบอลทีมชาติสเปน ซึ่งชนะเลิศฟุตบอลชิงแชมป์แห่งชาติยุโรปเป็นครั้งแรกในรอบ 44 ปี นอกจากนั้นสเปนยังชนะเลิศฟุตบอลโลก และฟุตบอลชิงแชมป์แห่งชาติยุโรป 2012
กาซิยัส เริ่มต้นการเล่นฟุตบอลกับเรอัลมาดริด สโมสรยักษ์ใหญ่แห่งลาลิกา ของสเปน ด้วยวัยเพียง 16 ปี ในขณะที่ยังเป็นเพียงนักเรียนชั้นมัธยม โดยในเดือนพฤศจิกายน ค.ศ. 1996 ขณะที่นั่งเรียนวิชาเขียนแบบอยู่กับเพื่อน ๆ ในชั้นเรียน กาซิยัสก็ถูกเรียกตัวอย่างกะทันหันให้เดินไปที่นอร์เวย์ เพื่อเป็นผู้รักษาประตูของเรอัลมาดริด ซึ่งขณะนั้นผู้รักษาประตูมือหนึ่งและมือสอง คือ โบโด อิกเนอร์ และซานเตียโก กัญญิซาเรส ได้รับบาดเจ็บ และหลังจากนั้นเพียง 2 ปี กาซิยัสก็สามารถก้าวขึ้นมาเป็นมือหนึ่งของสโมสรได้สำเร็จ
กาซิยัสอยู่กับเรอัลมาดริดมาเป็นเวลานานถึง 16 ปี ประสบความสำเร็จมากมาย จนกระทั่งในฟุตบอลโลก 2014 ที่บราซิล สเปนในฐานะแชมป์เก่าพบกับเนเธอร์แลนด์ ในรอบแรก ซึ่งเป็นคู่ชิงชนะเลิศเมื่อครั้งที่แล้ว ปรากฏว่าสเปนเป็นฝ่ายแพ้ไปอย่างขาดลอยถึง 1-5 ประตู โดยกาซิยัสในฐานะผู้รักษาประตูและกัปตันทีมถูกวิจารณ์อย่างมากในครั้งนี้ว่าเล่นผิดพลาด และในที่สุดสเปนก็ต้องตกรอบแรก และนับจากนั้นก็มีข่าวว่า เรอัลมาดริดต้องการตัวดาบิด เด เฆอา ผู้รักษาประตูของแมนเชสเตอร์ยูไนเต็ด มาร่วมสโมสรแทนที่กาซิยัสมาตลอด ในที่สุดเมื่อสิ้นสุดฤดูกาล 2014–2015 กาซิยัสก็ต้องย้ายออกจากเรอัลมาดริดไปอยู่กับโปร์ตู โดยเจ้าตัวถึงกับแถลงข่าวเปิดใจด้วยสภาพน้ำตานองหน้า
จักรพรรดิโลทาร์ที่ 1
จักรพรรดิโลทาร์ที่ 1แห่งจักรวรรดิโรมันอันศักดิ์สิทธิ์ (, , , ) (ค.ศ. 795 – 29 กันยายน ค.ศ. 855) เป็นพระมหากษัตริย์แห่งอิตาลี ระหว่างปี ค.ศ. 818 จนกระทั่งปี ค.ศ. 855 เและเป็นจักรพรรดิโรมันระหว่างปี ค.ศ. 817 จนกระทั่งปี ค.ศ. 855 และเป็นจักรพรรดิแห่งจักรวรรดิแฟรงก์ระหว่าง ปี ค.ศ. 840 จนกระทั่งปี ค.ศ. 855
จักรพรรดิโลทาร์เป็นพระราชโอรสพระองค์ใหญ่ในจักรพรรดิหลุยส์ผู้ศรัทธาจากราชวงศ์กาโรแล็งฌีย็องและพระราชินีแอร์เมนการ์ดแห่งเฮสเบย์ (Ermengarde of Hesbaye) พระธิดาของอิงเกอร์มัน ดยุคแห่งเฮสเบย์ โลทาร์ทรงนำพระเจ้าเปแป็งพระวรกายเตี้ยพระเชษฐาและลุดวิกชาวเยอรมันในการปฏิวัติต่อต้านพระราชบิดาของพระองค์เองหลายครั้งในการประท้วงในการที่ทรงพยายามแต่งตั้งให้คาร์ลพระเศียรล้านพระอนุชาต่างพระมารดาขึ้นเป็นจักรพรรดิแห่งจักรวรรดิแฟรงก์คู่กับพระองค์ เมื่อจักรพรรดิหลุยส์ผู้ศรัทธาเสด็จสวรรคตชาร์ลส์และหลุยส์ก็หันไปเป็นพันธมิตรกันในการต่อต้านโลทาร์ในสงครามกลางเมืองสามครั้งระหว่างปี ค.ศ. 840 จนถึงปี ค.ศ. 843) การต่อสู้ระหว่างพี่น้องกันเองนำไปสู่การแบ่งแยกจักรวรรดิแฟรงก์อันยิ่งใหญ่ที่ก่อตั้งขึ้นโดยจักรพรรดิชาร์เลอมาญพระอัยกาออกเป็นสามส่วน ซึ่งเป็นการวางรากฐานในการวิวัฒนาการของฝรั่งเศสและเยอรมันต่อมา
โลแธร์เป็นพระโอรสคนโตของจักรพรรดิหลุยส์ที่ 1 ผู้ศรัทธา และเป็นพระนัดดาของชาร์เลอมาญ โลแธร์ถูกแต่งตั้งเป็นกษัตริย์แห่งบาวาเรียหลังหลุยส์สืบทอดตำแหน่งต่อจากชาร์เลอมาญในปี ค.ศ. 814 และในปี ค.ศ. 817 พระองค์ถูกแต่งตั้งเป็นจักรพรรดิร่วม ภายใต้ "ออร์ดินาติโอ อิมเปรี" พระราชกฤษฏีกาที่ออกโดยหลุยส์ผู้ศรัทธาในปี ค.ศ. 817 เพื่อสร้างความเป็นหนึ่งเดียวให้กับจักรวรรดิหลังการสิ้นพระชนม์ของพระองค์ พระอนุชาของโลแธร์ เปแป็งกับหลุยส์ชาวเยอรมัน ได้รับอาณาจักรเป็นของตนเอง คือ อากีแตนกับบาวาเรีย แต่ยังคงอยู่ภายใต้อำนาจทั่วไปของโลแธร์
พระองค์เป็นผู้ปกครองในอิตาลีตั้งแต่ปี ค.ศ. 822 และได้รับการสวมมงกุฎเป็นจักรพรรดิโดยพระสันตะปาปาปาสคาลในปี ค.ศ. 823 พระองค์ออก "กองสติตูติโอ โรมานา" เพื่อยืนยันว่าพระมหากษัตริย์ของจักรวรรดิมีอำนาจเหนือโรมและเรียกร้องให้พระสันตะปาปาถวายคำปฏิญาณแห่งความจงรักภักดี ในปี ค.ศ. 829 เมื่อหลุยส์ที่ 1 ที่ตกอยู่ภายใต้อิทธิพลของพระมเหสีคนที่สอง จูดิธ แก้ไข "ออร์ดินาติโอ อิมปิรี" ใหม่เพื่อมอบพื้นที่บางส่วนของจักรวรรดิที่ก่อนหน้านั้นเคยมอบให้โลแธร์ให้พระโอรสที่มีกับจูดิธ ชาร์ลส์ผู้ศีรษะล้าน โลแธร์ถอยห่างออกจากการบริหารปกครองจักรวรรดิ พระองค์ก่อการปฏิวัติและบีบบังคับให้แต่ตั้งตนกลับมาเป็นจักรพรรดิร่วมอีกครั้งในปี ค.ศ. 830 แต่หลังจากนั้นไม่นานก็ถูกปลดออกจากตำแหน่งอีกครั้ง
ในปี ค.ศ. 833 ความไม่พอใจในการปกครองของหลุยส์ที่ 1 ผู้ศรัทธาทำให้พระโอรสสามคนของพระองค์ก่อการปฏิวัติ นำโดยโลแธร์ และโลแธร์เป็นฝ่ายปลดหลุยส์ออกจากตำแหน่งบ้าง ทว่าหลุยส์ได้อำนาจกลับคืนมาในปีต่อมา และการปกครองของโลแธร์ถูกกำจัดอยู่แค่ในอิตาลี
เมื่อเปแป็งสิ้นพระชนม์ในเดือนธันวาคม ค.ศ. 838 หลุยส์ที่ 1 ได้ทำการแบ่งจักรวรรดิใหม่อีกครั้ง นอกจากบาวาเรียกับพื้นที่รอบๆ ที่ตกเป็นของหลุยส์ชาวเยอรมัน จักรวรรดิถูกแบ่งให้กับโลแธร์กับชาร์ลส์ที่ 2 ผู้ศีรษะล้าน โดยที่โลแธร์ได้ส่วนแบ่งทางตะวันออกและมีตำแหน่งเป็นจักรพรรดิ แต่ไม่มีอำนาจเหนือเจ้าชายคนอื่นที่ได้รับส่วนแบ่งตาม "ออร์ดินาติโอ อิมปิรี" ในปี ค.ศ. 817
เมื่อหลุยส์สิ้นพระชนม์ในปี ค.ศ. 840 โลแธร์อ้างสิทธิ์ชอบธรรมภายใต้ "ออร์ดินาติโอ" ในปี ค.ศ. 817 อีกครั้ง แต่พระอนุชาของพระองค์ หลุยส์กับชาร์ลส์ ปราบพระองค์ได้ที่สมรภูมิฟงเตอนัวในปี ค.ศ. 841 ตามสนธิสัญญาแวร์เดิง โลแธร์ได้ปกครองอาณาจักรตอนกลางของดินแดนของชาวแฟรงก์ ตั้งแต่ทะเลเหนือจนถึงอิตาลี ขณะที่หลุยส์ได้รับดินแดนทางตะวันออก ส่วนชาร์ลส์ได้รับอาณาเขตทางตะวันตก ตำแหน่งจักรพรรดิตกเป็นของโลแธร์
หลังยกการบริหารปกครองอิตาลีให้พระโอรสคนโต หลุยส์ที่ 2 ในช่วงต้นปี ค.ศ. 844 โลแธร์แบ่งอาณาจักรให้หลุยส์กับพระโอรสอีกสองคน โลแธร์กับชาร์ลส์ ในปี ค.ศ. 855 แล้วสละราชบัลลังก์ไปเป็นพระ
พระองค์มีพระโอรสสามคนกับพระมเหสี เอียร์เมนการ์ดแห่งทัวร์ส์
https://www.britannica.com/biography/Lothar-I
จักรพรรดิโลธาร์ที่ 1 แห่งโรมันอันศักดิ์สิทธิ์
โลธาร์ที่ 1
Emperor Lothair I
จักรพรรดิโลธาร์ที่ 1
โลแธร์ที่ 1
จักรพรรดิโลแธร์ที่ 1 แห่งโรมันอันศักดิ์สิทธิ์
Lothair I, Holy Roman Emperor
สมเด็จพระจักรพรรดิโลธาร์ที่ 1 แห่งโรมันอันศักดิ์สิทธิ์
อาณาจักรแฟรงก์ตะวันออก
อาณาจักรแฟรงก์ตะวันออก  เป็นราชอาณาจักรที่ตั้งอยู่ทางตะวันออกของจักรวรรดิการอแล็งเฌียงที่ตกมาเป็นของลุดวิจชาวเยอรมันพระนัดดาของชาร์เลอมาญ ตามสนธิสัญญาแวร์เดิงของปี ค.ศ. 843 ราชอาณาจักรแฟรงค์ตะวันออกเป็นราชอาณาจักรที่มาก่อนจักรวรรดิโรมันอันศักดิ์สิทธิ์
เมื่อจักรพรรดิหลุยส์ผู้ศรัทธาเสด็จสวรรคต ราชอาณาจักรแฟรงก์อันยิ่งใหญ่ที่ชาร์เลอมาญก่อตั้งขึ้น ครอบคลุมดินแดนส่วนใหญ่ของยุโรปตะวันต ก็ถูกแบ่งแยกหลังจากสงครามกลางเมืองที่ยาวสามปีระหว่างพระราชนัดดาสามพระองค์ในระหว่างปี ค.ศ. 840 ถึงปี ค.ศ. 843 ในระหว่างสงคราม คาร์ลพระเศียรล้านทรงเข้าข้างลุดวิจชาวเยอรมัน พระอนุชาต่างพระมารดา ในข้อขัดแย้งในสิทธิการครองราชบัลลังก์กับจักรพรรดิโลทาร์ที่ 1 พระเชษฐา ผู้ทรงใช้ตำแหน่งจักรพรรดิแห่งชาวโรมันที่เคยเป็นตำแหน่งของพระอัยกา และกลายมาเป็นตำแหน่งที่ใช้กันต่อมาสำหรับจักรพรรดิโรมันอันศักดิ์สิทธิ์ ตั้งแต่จักรพรรดิออทโทที่ 1 เป็นต้นมา เมื่อสงครามสิ้นสุดลงราชอาณาจักรแฟรงก์ถูกแบ่งแยกออกเป็นสามส่วนตามสนธิสัญญาแวร์เดิง
การเสื่อมถอยของราชอาณาจักรแฟรงก์.